Hun arvet en betydelig formue etter Remarque og ble utover i 1980-årene en kjent figur i det sosiale livet i New York. Hun ble svekket etter en omfattende operasjon for brystkreft, hvor flere ribben måtte fjernes. Hun flyttet da tilbake til Ronco sopra Ascona i Sveits hvor hun hadde bodd sammen med Remarque og hvor han og moren var begravet. Hun døde i Ronco av lungeemfysem, noe uker før sin 80-årsdag. Hun testamenterte hele sin formue på USD 20 millioner til New York University, og et elevinternat i tilknytning til universitetet er oppkalt etter henne.